**Molėtų rajono savivaldybės taryba**

**SPRENDIMAS**

**DĖL savivaldybės turto perdavimo molėtų rajono savivaldybės administracijai**

2024 m. kovo d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 15 punktais, 15 straipsnio 2 dalies 19 punktu, 4 dalimi, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu, 25 punktu ir atsižvelgdama į tai, kad Molėtų rajono savivaldybės administracija faktiškai valdo nurodytą turtą,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai (kodas 188712799) Molėtų rajono savivaldybei nuosavybės teise priklausantį nekilnojamąjį turtą patikėjimo teise valdyti, naudoti ir disponuoti juo savarankiškosios savivaldybės funkcijos - paramos būstui įsigyti ar išsinuomoti teikimas Lietuvos Respublikos paramos būstui įsigyti ar išsinuomoti įstatymo nustatyta tvarka - įgyvendinimui (pridedama).
2. Įgalioti Molėtų rajono savivaldybės merą pasirašyti šio sprendimo 1 punkte nurodyto turto perdavimo–priėmimo aktą.
3. Įpareigoti Molėtų rajono savivaldybės administracijos direktorių įregistruoti 1 punkte nurodyto turto daiktines teises valstybės įmonėje Registrų centre.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras